امن پور (تحصیل پنڈی گھیب)

امن پور، پنجاب (Amanpur, Punjab) پاکستان کے صوبہ پنجاب کے ضلع اٹک کی تحصیل پنڈی گھیب کا ایک قدیم اور تاریخی گاؤں ہے۔ یہ گاؤں اپنی زرخیز زمین، قدیم روایتوں اور محنتی لوگوں کی وجہ سے مشہور ہے۔

 تحقیق و ترتیب: سیف الرحمان 
یہ تاریخی معلومات میں نے (سیف الرحمان) مکمل غیر جانبداری کے ساتھ مرتب کیا ہے۔ اس کی تیاری میں خاندان کے بزرگوں کی سینہ بہ سینہ منتقل ہونے والی روایات، گاؤں کے معتبر افراد کے بیانات اور مستند ڈیٹا بیسز سے مدد لی گئی ہے۔ میں سیف الرحمان ولد عزیزالرحمن، پوتا حیات محمد، پڑپوتا معاذ اللہ، کڑپوتا مہنگا خان اور لکڑ پوت برخوردار ہوں۔ میرا مقصد اپنے اسلاف کی تاریخ کو محفوظ بنانا ہے، تاہم اگر کسی بھی صاحبِ علم کے پاس اس حوالے سے مزید کوئی مستند معلومات یا تصحیح موجود ہو تو وہ ضرور آگاہ کرے۔
 تاریخ 
پنجاب پر برطانوی راج کے مکمل قبضے کے بعد، پنڈی گھیب کا علاقہ برطانوی انتظامیہ کے زیر اثر آیا۔ یہ خطہ اپنی روایتی گھیبہ سرداری اور دیگر طاقتور نوابی خاندانوں کے لیے جانا جاتا تھا۔ اگرچہ نئے برطانوی حکمران انتظامی ڈھانچہ لے آئے تھے، لیکن علاقے میں زمینوں کی ملکیت اور مقامی آبادی پر نوابوں کا اثر و رسوخ برقرار رہا۔

گاؤں امن پور، جو تحصیل پنڈی گھیب میں واقع ہے، اسی تاریخی پس منظر میں وجود میں آیا۔ اس گاؤں کی آبادکاری کے حوالے سے مقامی بزرگوں کی روایت تاریخی دلچسپی کی حامل ہے اور یہ اس خطے میں طاقت کے بدلتے توازن کو اجاگر کرتی ہے۔

روایت کے مطابق، گاؤں کو باضابطہ طور پر 1884ء یا 1885ء کے درمیان آبادی دہ علاقہ تسلیم کیا گیا۔ ایک برطانوی افسر گھڑ سواری کرتے ہوئے موجودہ گاؤں کے شمال سے گذر رہا تھا۔ اس دوران ایک مقامی شخص نے درخواست کی کہ یہ زمین چند بڑے زمینداروں کے قبضے میں ہے اور عام لوگ یہاں آباد نہیں ہو سکتے۔ افسر نے اس فریاد پر غور کیا اور اس جگہ کو "آبادی دہ علاقہ" قرار دے دیا۔ اس وقت گاؤں میں تقریباً 30 گھر تھے جنہیں زمین الاٹ کی گئی۔

گاؤں کے ابتدائی آبادکار منگا خان اور نور چوہدری تھے، جنھوں نے بالترتیب نالہ سیل کے جنوب اور شمال میں رہائش اختیار کی۔ بعد ازاں نواب امانت خان نے زمین ناپ کر دی اور گاؤں کا نام "امانت پور" رکھا، جو وقت کے ساتھ "امن پور" بن گیا۔

 آبادی و سکونت 
یہ گاؤں اپنی قدامت اور مخصوص طرزِ زندگی کے باعث ایک نمایاں شناخت رکھتا ہے۔ دستیاب معلومات کے مطابق گاؤں کی مجموعی آبادی تقریباً 4200 سے 4500 نفوس پر مشتمل ہے۔ یہاں رجسٹرڈ رائے دہندگان کی تعداد لگ بھگ 1200 ہے۔ سکونت کے اعتبار سے گاؤں میں اندازاً 160 سے 150 گھر آباد ہیں، جو بستی کے مجموعی پھیلاؤ کی عکاسی کرتے ہیں۔
 جغرافیہ 
گاؤں امن پور ایک قدرتی نالے کے قریب واقع ہے، جس کے چاروں طرف دیگر بستیاں ہیں:

 مشرق: نوشہرہ (3.5 کلومیٹر) اور پنڈی گھیب (6.9 کلومیٹر)
 مغرب: چکی (2.7 کلومیٹر)
 شمال: ڈھوک چکڑیال (2.1 کلومیٹر)
 جنوب: نالہ سیل، جس کے پار پہاڑی سلسلہ شروع ہوتا ہے۔

سطح سمندر سے بلندی: 1,722 فٹ (525 میٹر)

 غلام مصطفیٰ ظہیر امن پوری 
غلام مصطفیٰ ظہیر امن پوری نے اپنی زندگی کا ابتدائی دور گاؤں امن پور (Amanpur) سے شروع کیا — یہی ان کا آبائی گاؤں ہے۔ ان کی رسمی دینی تعلیم اہلِ حدیث مکتب فکر کے مشاہِد علما کے زیرِ نظر ہوئی۔ علم و تحقیق کے میدان میں وہ خاص طور پر حدیث، عقائد، فقہ اور شریعت کی تشریح و توضیح میں ماہر ہیں — یعنی آپ کا رجحان دینی تعلیم، تحقیقی لکھائی، فتاویٰ نویسی اور دعوتی و تبلیغی کام کی جانب رہا ہے۔

دینی و ادبی خدمات کے لحاظ سے، انھوں نے 50 سے زائد کتب تصنیف کی ہیں۔ ان کی چند معروف تصانیف میں شامل ہیں: "ختم نبوت" — جو عقیدہ ختمِ نبوت کے دفاع پر ہے۔ دوسری اہم کتاب "فتاویٰ امن پوری" ہے — جس میں مختلف فقہی اور دینی مسائل پر فتاویٰ و جوابات مرتب کیے گئے ہیں۔ ایک اور نمایاں تصنیف "اللہ کہاں ہے؟" ہے، جو عقائد اور توحید کے موضوع پر ہے۔

 نمبرداری نظام 
امن پور گاؤں میں نمبرداری کا نظام برطانوی دور کے انتظامی انتظامات کے تحت قائم ہوا۔ گاؤں کے پہلے نمبردار حاضر خان تھے، جنھوں نے ابتدائی دور میں مقامی نظم و نسق اور سرکاری رابطہ کاری میں اہم کردار ادا کیا۔ ان کے بعد نمبرداری محرم خان کے سپرد کی گئی، جو گاؤں کے دوسرے نمبردار مقرر ہوئے۔

مقامی روایات کے مطابق نمبردار محرم خان کو لوہار برادری کے ایک فرد نے ذاتی معاملات کی بنیاد پر قتل کر دیا، جس کے بعد نمبرداری مراد علی کے حوالہ کی گئی۔ مراد علی نے اپنے دور میں گاؤں کے انتظامی امور کو مؤثر طریقے سے سنبھالا اور مقامی کمیونٹی کی نمائندگی کرتے رہے۔

مراد علی کی وفات کے بعد نمبرداری وراثت میں ان کے بیٹے عبد الرحمن کو ملی، جو اس وقت امن پور گاؤں کے موجودہ نمبردار ہیں اور اپنے والد کے نقشِ قدم پر چلتے ہوئے مقامی قیادت اور سرکاری رابطہ کاری کے فرائض انجام دے رہے ہیں۔
 موسم 

 گرمیوں میں: درجہ حرارت 40 °C سے 44 °C تک پہنچ جاتا ہے۔
 سردیوں میں: اوسط درجہ حرارت 15 °C اور کم سے کم 0 °C تک گر سکتا ہے۔
 سالانہ بارش: تقریباً 700 ملی میٹر، زیادہ تر جولائی اور اگست میں ہوتی ہے۔

 تعلیم 

 ایک پرائمری اسکول لڑکوں کے لیے
 ایک پرائمری اسکول لڑکیوں کے لیے

اعلیٰ تعلیم کے لیے طلبہ زیادہ تر پنڈی گھیب یا اٹک شہر جاتے ہیں۔

 مذہب 
گاؤں میں تین مساجد موجود ہیں:

 جامع مسجد صدیق اکبر
 جامع مسجد فاروق اعظم
 جامع مسجد اہلِ حدیث محمدی

 نمایاں شخصیات 

 نمبردار عبد الرحمن
 نمبردار مراد علی
 چوہدری نور زمان
 بابا ولی خان
 علامہ مصطفیٰ ظہیر امن پوری
 نور الٰہی
 ملک فرمان علی

 زبان 
اہلِ امن پور پنجابی لہجے کی ایک مخصوص بولی بولتے ہیں، جس میں پنجابی، ہندکو اور سرائیکی کے الفاظ شامل ہیں۔

 زراعت 
امن پور کی زراعت زیادہ تر بارشوں پر منحصر ہے۔ فصلیں:

 ربیع: گندم، چنا، جو، چارہ
 خریف: جوار، باجرہ، مکئی

درخت: مالٹا، کینو، لیموں، انار، شیشم، سفیدا، بیر، کیکر مویشی: گائے، بھینس، بکریاں، بھیڑیں

 صحت و سہولیات 

 ایک کلینک (ڈاکٹر ممتاز کے زیر انتظام)
 3–4 گروسری دکانیں
 1–2 حجام کی دکانیں
 بجلی 2003 میں پہنچی

 سماجی تبدیلیاں 
گذشتہ تین دہائیوں میں امن پور نے سماجی و نفسیاتی تبدیلیوں کا سامنا کیا ہے۔

 سماجی وحدت میں کمی
 تعلیمی پسماندگی
 سوشل میڈیا کا بڑھتا اثر
 قدیم اقدار کا زوال

 =گاؤں امن پور کی سیاسی تاریخ 
گاؤں میں سیاست کا باقاعدہ آغاز 20 اپریل 2002 کو ہونے والے صدارتی ریفرنڈم (Presidential Referendum) سے ہوا، جس کا مقصد صدر پرویز مشرف کی مدتِ اقتدار میں توسیع کرنا تھا۔ 2002 سے 2008 تک گاؤں میں ووٹ ڈالنے کی سہولت میسر نہ تھی اور لوگ اپنا حقِ رائے دہی (Right to Vote) استعمال کرنے کے لیے یونین کونسل چکی جایا کرتے تھے۔ یہ انتخابی عمل 2008 میں تبدیل ہوا جب پہلی بار گورنمنٹ پرائمری اسکول امن پور میں باقاعدہ پولنگ اسٹیشن (Polling Station) قائم کیا گیا۔ اس نئے نظام کے تحت گاؤں کی نمائندگی کا آغاز شکیل اعوان سے ہوا جو 2013 تک منتخب نمائندے رہے۔ ان کے بعد 2013 کے انتخابات میں ملک احمد خان کامیاب ہوئے اور 2018 تک خدمات انجام دیں۔ جبکہ 2018 کے عام انتخابات (General Elections) میں ملک فرمان علی نے کامیابی حاصل کی
موجودہ پرندے 
میں گھریلو چڑیا کوا بلبل، طوطا، فاختہ کبوتره ،مرغی ،تیتر بٹیرا لالی ابابیل مرغابی، الو چمگاڈر، جنگلی کبوتر، شامل ہیں۔
پالتو جانور اور جنگلی 
گائے ـبھینسـ بکریـ بھیڑـ گدھا جنگلی جانور ـخنزیر ـکیدڑـ لومڑـ سیہہ
 نتیجہ 
امن پور کی سماجی وحدت، تعلیم اور ثقافت کو محفوظ رکھنے کی ضرورت ہے تاکہ گاؤں اپنی تاریخی اور روایتی شناخت برقرار رکھ سکے۔

 حوالہ جات 

 مقامی بزرگوں کی روایات
 تاریخی زبانی بیانات (تحصیل پنڈی گھیب، ضلع اٹک)
 غیر مطبوعہ مقامی معلومات